164 



Base, næstefter Alkalierne, dels fordi allerede Valentin Rose 

 har benyttet den salpetersure Baryt til Dekomposition af kohæ- 

 rente Silicater^). Næstefter den salpetersure Baryt maatte vel 

 salpetersurt Blyilte og salpetersur Ammoniak kunne komme i 

 Betragtning; om at bruge salpetersur Kalk kunde der ikke godt 

 være Tale, da den dels er hygroskopisk og dels smelter saa 

 overmaade let. 



Salpetersur Baryt alene i Blanding med Kul kan imidlertid 

 ikke godt anvendes paa Grund af, at det kun forpuffer svagt 

 og vanskeligt med Kul, og Blyiltet ansaa jeg i Begyndelsen for 

 en for svag Base, til at det kunde være heldigt at anvende det 

 salpetersure Bly alene. — Forsøg paa at dekomponere Silicater 

 ved Hjælp af salpetersur Ammoniak og Kul gav et fuldstændigt 

 negativt Resultat. 



Derimod gav en Blanding af Baryt- og Blysalpeter baade 

 en ret livlig Forpufning med Kul og en for mindre kohærente 

 Silicater som Glasarter tilstrækkelig Dekomposition ; men senere 

 Forsøg viste dog, at salpetersurt Blyilte, hvortil er sat lidt 

 chlorsur Baryt for at give en stærkere Forpufning med Kullet 

 tilvejebringer den fnldstændigste Sønderdeling, og jeg har hidtil 

 ikke truffet paa noget Silicat, hvori jeg ikke ad saadan Vej har 

 kunnet paavise de ad anden Vej paaviselige Alkalier. 



Fremgangsmaaden ligner ganske den tidligere. Til c. 1 Gram 

 af Analysen bruger jeg 2 Gram chlorsur Baryt, 20 Gram sal- 

 petersurt Blyilte og 1 Gram Kønrøg. Blandingen fugtes med 

 Alkohol og Æther (og heraf medgaar netop samme Volumen 

 som til den forrige), formes til en lille Kegle ved at presses 

 ned i et Filter ganske ligesom for, tørres og antændes. 



Chlorsur Baryt gaar oftest i Handelen i en til dette Øjemed 

 tilstrækkelig ren Form, idet der jo kun udkræves, at det er frit 

 for Alkalier. Det samme kan derimod ikke siges om Blysalpetret, 

 der meget ofte indeholder et Spor af Natron, hvorfra det dog 



^) H. Rose: Ausfuhrl. Handb. d. anal. Chemip. 1851. II. Pag. 639. 



